Bilbergija
Bilbergija (Billbergia) – bromelijinių (Bromeliaceae) šeimos augalų gentis. Pavadinta švedų zoologo, botaniko Gustaf Johan Billberg garbei. Dauguma rūšių yra epifitai, kai kurios auga ant uolų. Apdulkina kolibriai ir šikšnosparniai. Paplitusi Meksikos pietinėje dalyje, Bolivijoje, Brazilijoje, Argentinos šiaurėje. Kelios rūšys auginamos kambariuose. Joms reikia gerai drenuojamo dirvožemio ir saikingo laistymo. Nemėgsta tiesioginių saulės spindulių. Galima dauginti atžalomis. Gentyje yra apie 60 rūšių: Dygliuotoji bilbergija (Billbergia horrida) Garbanotoji bilbergija (Billbergia leptopoda) Svyrančioji bilbergija (Billbergia nutans) Piramidinė bilbergija (Billbergia pyramidalis) Retažiedė bilbergija (Billbergia sanderiana)